CELEX: 32014D0794
Language: fi
Date: 2014-11-07 00:00:00
Title: 2014/794/EU: Neuvoston päätös, annettu 7 päivänä marraskuuta 2014 , Euroopan unionin puolesta esitettävästä kannasta Euroopan unionin ja sen jäsenvaltioiden sekä Korean tasavallan väliseen vapaakauppasopimukseen liitetyn kulttuuriyhteistyötä koskevan pöytäkirjan mukaisesti perustetussa kulttuuriyhteistyökomiteassa 15 välimiehen luettelon laatimiseen

15.11.2014   
            
            
               FI
            
            
               Euroopan unionin virallinen lehti
            
            
               L 330/40
            
         NEUVOSTON PÄÄTÖS,
   annettu 7 päivänä marraskuuta 2014,
   Euroopan unionin puolesta esitettävästä kannasta Euroopan unionin ja sen jäsenvaltioiden sekä Korean tasavallan väliseen vapaakauppasopimukseen liitetyn kulttuuriyhteistyötä koskevan pöytäkirjan mukaisesti perustetussa kulttuuriyhteistyökomiteassa 15 välimiehen luettelon laatimiseen
   
      (2014/794/EU)
   
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 167 artiklan 3 kohdan yhdessä 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Euroopan unionin ja sen jäsenvaltioiden sekä Korean tasavallan välinen vapaakauppasopimus (1), jäljempänä ’sopimus’, allekirjoitettiin 6 päivänä lokakuuta 2010. Sopimukseen sisältyy kulttuuriyhteistyötä koskeva pöytäkirja, jäljempänä ’pöytäkirja’, jossa sen 1 artiklan mukaan määrätään kehys, jossa osapuolet tekevät yhteistyötä helpottaakseen kulttuuritoimien, -hyödykkeiden ja -palvelujen vaihtoa muun muassa audiovisuaalialalla.
            
         
               (2)
            
            
               Sopimuksen 15.10 artiklan 5 kohdan nojalla sopimusta on osittain sovellettu väliaikaisesti neuvoston päätöksellä 2011/265/EU (2), jäljempänä ’päätös’, 1 päivästä heinäkuuta 2011 kunnes sen tekemistä varten tarvittavat menettelyt on saatettu päätökseen.
            
         
               (3)
            
            
               Päätöksen 6 artiklan nojalla neuvosto määrittää perussopimuksen mukaisesti kulttuuriyhteistyökomiteassa, jäljempänä ’komitea’, omaksuttavan unionin kannan päätöksiin, joilla on oikeudellisia vaikutuksia.
            
         
               (4)
            
            
               Pöytäkirjan 3 a artiklan mukaan kulttuuriyhteistyökomitea laatii asettamisensa jälkeen viipymättä luettelon 15 henkilöstä, jotka toimivat välimiehinä.
            
         
               (5)
            
            
               Unionin olisi määritettävä välimiesluettelon laatimista koskeva kantansa.
            
         
               (6)
            
            
               Unionin kannan komiteassa olisi perustuttava tähän päätökseen liitettyyn päätösluonnokseen,
            
         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin ja sen jäsenvaltioiden sekä Korean tasavallan välisen vapaakauppasopimuksen kulttuuriyhteistyöpöytäkirjalla perustetussa kulttuuriyhteistyökomiteassa unionin puolesta esitettävä kanta välimiehinä toimivien 15 henkilön luettelon laatimiseen perustuu kulttuuriyhteistyökomitean päätösluonnokseen, joka on liitetty tähän päätökseen.
   2 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 7 päivänä marraskuuta 2014.
      
         
            Neuvoston puolesta
         
         
            Puheenjohtaja
         
         P. C. PADOAN
      
   
   
      (1)  EUVL L 127, 14.5.2011, s. 6.
   
      (2)  Neuvoston päätös 2011/265/EU, annettu 16 päivänä syyskuuta 2010, Euroopan unionin ja sen jäsenvaltioiden sekä Korean tasavallan välisen vapaakauppasopimuksen allekirjoittamisesta Euroopan unionin puolesta ja sen väliaikaisesta soveltamisesta (EUVL L 127, 14.5.2011, s. 1).
   
      LUONNOS
      EU–KOREA-KULTTUURIYHTEISTYÖKOMITEAN PÄÄTÖS N:o …,
      annettu …,
      Euroopan unionin ja sen jäsenvaltioiden sekä Korean tasavallan välisen vapaakauppasopimuksen kulttuuriyhteistyötä koskevan pöytäkirjan 3 a artiklassa tarkoitetun välimiesten luettelon laatimisesta
      KULTTUURIYHTEISTYÖKOMITEA, joka
      ottaa huomioon Brysselissä 6 päivänä lokakuuta 2010 allekirjoitetun Euroopan unionin ja sen jäsenvaltioiden sekä Korean tasavallan kulttuuriyhteistyötä koskevan pöytäkirjan ja erityisesti sen 3 a artiklan,
      sekä katsoo seuraavaa:
      
                  (1)
               
               
                  Kulttuuriyhteistyötä koskevan pöytäkirjan, jäljempänä ’pöytäkirja’, 3 a artiklassa määrätään Euroopan unionin ja sen jäsenvaltioiden sekä Korean tasavallan välisen vapaakauppasopimuksen neljännessätoista luvussa vahvistetusta riitojenratkaisusta, jossa riidat ratkaistaan välimiespaneelin avulla.
               
            
                  (2)
               
               
                  Riitatapauksessa osapuolet kuulevat toisiaan sopiakseen välimiespaneelin kokoonpanosta.
               
            
                  (3)
               
               
                  Jos osapuolet eivät pääse sopimukseen välimiespaneelin kokoonpanosta, se määritetään pöytäkirjan 3 a artiklan c kohdan mukaisesti laadittuun luetteloon kuuluvien henkilöiden joukosta arpomalla.
               
            
                  (4)
               
               
                  Osapuolet ovat sopineet 15 välimiehen luettelosta,
               
            ON HYVÄKSYNYT TÄMÄN PÄÄTÖKSEN:
      1 artikla
      Laaditaan 15 välimiehestä koostuva luettelo pöytäkirjan 3 a artiklan c alakohdan mukaisesti. Kyseinen luettelo on tämän päätöksen liitteenä.
      2 artikla
      Tämä päätös tulee voimaan päivänä, jona se hyväksytään.
      
         Tehty … …
         
            
               Kulttuuriyhteistyökomitean puolesta
            
            
               Ensimmäinen varaministeri
            
            
               Korean tasavallan kulttuuri-, urheilu- ja matkailuministeriö
            
            
               Koulutuksen ja kulttuurin pääosaston pääjohtaja
            
            
               Euroopan komissio
            
         
      
   
   
      LIITE
      VÄLIMIESTEN LUETTELO
      
         EU:n ehdottamat välimiehet
      
      James BRIDGEMAN
      Ursula KRIEBAUM
      Alessandra LANCIOTTI
      Hélène RUIZ FABRI
      Jan WOUTERS
      
         Korean ehdottamat välimiehet
      
      Byung-Chol YOON
      Eun Young PARK
      Young Jae CHO
      Seung-Soo CHOI
      Chang Hwan SHIN
      
         Puheenjohtajat
      
      Florentino P. FELICIANO (Filippiinit)
      Juan Antonio DORANTES (Meksiko)
      Christian HÄBERLI (Sveitsi)
      Leng Sun CHAN (Malesia)
      Teresa CHENG (Kiina)